મુલતવી રખાયેલું ગૃહ 15 મિનિટ બાદ ફરી શરૂ થયું હતું. વિધાનસભા અધ્યક્ષ રમણલાલ વોરાએ ગૃહને સંબોધતા કહ્યું હતું કે, ગૃહ મોકૂફ રાખ્યા બાદ પહેલી વખત આ પ્રકારની ઝપાઝપીની ઘટના બની છે. આ સમગ્ર ઘટનાને વખોડતાં નાયબ મુખ્યમંત્રી નીતિન પટેલે કહ્યું હતું કે, ખેડૂતોના આપઘાત મુદ્દે કોંગ્રેસે હોબાળો કર્યો હતો અને સાર્જન્ટે આવીને બંન્ને પક્ષના સભ્યોને છૂટા પાડ્યા હતા. ત્યાર પછી કોંગ્રેસના ધારાસભ્ય બળદેવ ઠાકોરે પાછળથી આવી ભાજપના સભ્ય પર હુમલો કર્યો હતો. કોંગ્રેસે કરેલું તોફાન સીસીટીવીમાં કેદ થયું છે, અધ્યક્ષે પણ આ સીસીટીવી ફુટેજ જોઇ છે.